Maailman Matti
Ja täss’ on kans’ Matti tässä maailmassa,
 vaikka varreltansa matala.
 Eikä ilojani suruiksi muuttaa voi
 tämä maailma katala.
 En mä luotu ole itkemään,
 enkä ohdakkeita kitkemään.
 :,: Hurraa, hurraa hoi,
 minun lauluni soi
 näillä maailmanmarkkinoilla. :,:

 Näitä markkinoita maailmassa matkaillut
 olen vuosia monia.
 Enkä riiaamatta ole minä jättänyt
 noita tyttöjä somia,
 mutta miniätä mammallein
 sitä tuonut vielä mä en.
 Hurraa, hurraa ...

 Olen pienestä pojasta osannut
 lyödä kortilla nakkia,
 vaikka pappa ja mamma toivoivat
 tästä pojasta pappia.
 Sitä mammani suri hei,
 kun pappia tullut ei.
 Hurraa, hurraa ...

 Ja vaikka orjantappurat ja ohdakkeet
 minun polkuni peittäisi,
 niin laulamasta en minä lakkaisi
 enkä ilojani heittäisi.
 En huoli minä suruja,
 etsin onneni muruja.
 Hurraa, hurraa ...

Lähde: Teekkarilauluja. 2001. 13. lähes muutumaton painos. Päätoimittaja Jaakko Helle. Teknillisen Korkeakoulun Ylioppilaskunta, Espoo.

Laulut
Teekkarilauluja_(2001)
Anonyymi